Príloha č. 1 k Rozhodnutiu č.: **004/K/15-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Otibac solutio**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Chlorhexidinum digluconicum.

 Pomocné látky: Extractum calendula officinalis, Dinatrii edetas, Tromethamolum, Propylenglycolum, Acidum lacticum, Natrium hydroxidum, na úpravu pH, Aqua demin. steril.

Popis vet. prípravku : Číra svetložltá tekutina.

Druh a kategória

zvierat : Psy, mačky.

Charakteristika : Čistiaci a liečebno-ochranný veterinárny prípravok určený na starostlivosť o uši psov a mačiek. Kombinácia Tris-EDTA a chlórhexidín diglukonátu vo veterinárnom prípravku s pH 8,0; s čistiacim účinkom a zároveň napomáha pri liečbe bakteriálnych infekcií. Podľa viacerých klinických štúdií koncentrácia chlórhexidínu vo veterinárnom prípravku nie je ototoxická ani pri ruptúre ušného bubienka. Extrakt z nechtíka lekárskeho napomáha pri zápale a má upokojujúce účinky. Odporúča sa pri akútnych aj chronických otitídach s miernejším priebehom predovšetkým bakteriálneho pôvodu, kde ešte nie je nevyhnutná lokálna aplikácia antibiotík. Propylénglykol slúži na zvlhčenie sliznice zvukovodu. Použitie veterinárneho prípravku je súčasne vhodné v kombinácii s lokálnymi prípravkami s obsahom antibiotík. Tieto sa odporúča podať približne 30 – 60 minút po aplikácii veterinárneho prípravku Otibac sol. Je nedráždivý, vhodný na použitie aj u mladých zvierat a u jedincov s citlivejšou pokožkou.

Spôsob použitia : Aplikovať do vonkajšieho zvukovodu, jemne vmasírovať do hlbších partií a nechať krátko pôsobiť. Nahromadený ušný maz odstrániť pomocou suchej handričky, papierovej utierky alebo vatového tampónu.

Dávkovanie : 1 – 2 x denne aplikovať do vonkajšieho zvukovodu, minimálne počas 14 – 21 dní. Frekvencia podania závisí od rozsahu ochorenia a preto je vhodné v takýchto prípadoch podávanie veterinárneho prípravku, resp. jeho kombináciu s iným prípravkom, konzultovať s veterinárnym lekárom.

Upozornenia : Pri podávaní je nevyhnutné zamedziť vniknutiu veterinárneho prípravku o očí. Ak do 105 dní od začatia aplikovania veterinárneho prípravku nenastane požadované zlepšenie, ďalšie podávanie konzultujte s veterinárnym lekárom. Nepoužívať v prípade hypersenzitivity na salicyláty.

Ochranná lehota : Bez ochrannej lehoty.

Veľkosť balenia : 100 ml, 150 ml.

Spôsob uchovávania : Pri teplote 15 - 25°C. Uchovávať mimo dohľadu a dosahu detí.

Čas použiteľnosti : 2 roky v originálnom balení. Po otvorení spotrebovať do 30 dní.

Označenie : Len pre zvieratá!

Bez predpisu veterinárneho lekára.

Schvaľovacie číslo: 004/K/15-S